संक्षेप करने के लिए दस्तावेज़: टीम का चुनाव सिर्फ़ एक दिवसीय मैचों के लिए किया गया है. टीम में मोहम्मद कैफ़ की वापसी हुई है और रमेश पवार को भी मौक़ा दिया गया है.

ऑस्ट्रेलिया दौरे पर वनडे टीम में शामिल रोहन गावसकर को टीम में जगह नहीं मिल पाई है. आशीष नेहरा का टीम में नाम तो है लेकिन उनका जाना उनके फ़िटनेस टेस्ट पर निर्भर करेगा.

जबकि तेज़ गेंदबाज़ अजित अगरकर और अनिल कुंबले को घायल होने के कारण टीम में शामिल नहीं किया गया है.

जबकि घायल हरभजन सिंह के नाम पर विचार नहीं किया गया.

टीम में तेज़ गेंदबाज़ी का ज़िम्मा रहेगा ज़हीर ख़ान, इरफ़ान पठान, एल बालाजी और आशीष नेहरा के हाथ में.

स्पिन आक्रमण संभालेंगे मुरली कार्तिक और रमेश पवार.

भारतीय क्रिकेट टीम सौरभ गांगुली की कप्तानी में 10 मार्च को पाकिस्तान के लिए रवाना होगी.

टीम को वहाँ पाँच एक दिवसीय मैच और तीन टेस्ट खेलने हैं. पहला एक दिवसीय मैच 13 मार्च को खेला जाएगा. भारतीय टीम के मैनेजर होंगे रत्नाकर शेट्टी.

15 सदस्यीय भारतीय टीम..

सौरभ गांगुली (कप्तान), राहुल द्रविड़ (उप कप्तान), सचिन तेंदुलकर, वीवीएस लक्ष्मण, हेमांग बदानी, वीरेंदर सहवाग, युवराज सिंह, मोहम्मद कैफ़, पार्थिव पटेल, ज़हीर ख़ान, इरफ़ान पठान, लक्ष्मीपति बालाजी, मुरली कार्तिक, रमेश पवार, आशीष नेहरा.

\nसंक्षेप उसी भाषा में जिसमें दस्तावेज़ है:
पाकिस्तान दौरे के लिए 15 सदस्यीय भारतीय क्रिकेट टीम की घोषणा कर दी गई है.